ยาอาซิเทรติน(Acitretin) มีสรรพคุณ (คุณสมบัติ) อย่างไร
1. 1) บำบัดรักษาโรคสะเก็ดเงินในระยะรุนแรง 2) บำบัดรักษาแพนิค
2. 1) บำบัดรักษาโรคสะเก็ดเงินในแรกเริ่ม 2)  บำบัดรักษาความผิดปกติของกระบวนการผลัดเซลล์ผิวหนัง (Keratinization)
3. 1) บำบัดรักษาโรคสะเก็ดเงินในระยะรุนแรง 2) บำบัดรักษาความผิดปกติของกระบวนการผลัดเซลล์ผิวหนัง (Keratinization)
4. 1) บำบัดรักษาโรคสะเก็ดเงินในระยะรุนแรง 2) บำบัดรักษาโรคมะเร็ง
ข้อที่ถูกต้องได้แก่ 3.  เนื่องจาก ยาอาซิเทรติน(Acitretin) จัดเป็นสารประกอบประเภทเรตินอยด์(Retinoid)รุ่นที่ 2 (Second generation retinoids)ซึ่งเป็นผลผลิตจากกระบวนการสร้างและสลายของยา Etretinate (ยาอีกตัวในกลุ่ม Retinoid) อีกทีหนึ่ง ยาอาซิเทรตินมีรูปแบบของผลิตภัณฑ์เป็นยารับประทาน ทางคลินิกนำมารักษาโรคสะเก็ดเงินเช่นเดียวกับยา Etretinate แต่มีข้อดีตรงที่ร่างกายใช้เวลาเพียงประมาณ 50 ชั่วโมงเพื่อกำจัดยาอาซิเทรตินออกจากกระแสเลือด

ทั้งนี้ ห้ามใช้ยาอาซิเทรตินกับสตรีตั้งครรภ์หรือสตรีที่มีแผนจะมีบุตร ด้วยตัวยานี้สามารถทำอันตรายต่อทารกในครรภ์ได้ ในหลายสถานพยาบาล ก่อนที่แพทย์จะทำการจ่ายยานี้ให้ผู้ป่วย แพทย์จะต้องทำความเข้าใจในการใช้ยานี้ให้ผู้ป่วยทราบ เช่น ถ้าผู้ป่วยเป็นสตรี จะต้องได้รับการทดสอบการตั้งครรภ์จนแน่ใจว่าไม่มีการตั้งครรภ์แน่นอน หรือกรณีที่ใช้ยานี้แล้วเกิดข้อผิดพลาดตั้งครรภ์ขึ้นมา ผู้ป่วยจะต้องมาพบแพทย์โดยเร็ว และข้อควรคำนึงอีกประการทางคลินิกของยาอาซิเทรติน คือ ได้ห้ามสตรีที่วางแผนจะมีบุตร ควรต้องหยุดใช้ยานี้นานเป็นแรมปีขึ้นไป นอกจากนี้ เมื่อใช้ยานี้ สตรีนั้นๆ ยังห้ามดื่มสุราหรือเครื่องดื่มที่มีแอลกอฮอล์เป็นองค์ประกอบร่วมกับยานี้ ด้วยผลกระทบ(ผลข้างเคียง/พิษ)ของสุราที่ผนวกกับยาอาซิเทรติน จะก่อให้เกิดอันตรายต่อทารกในครรภ์เป็นอย่างมาก

ยาอาซิเทรตินมีสรรพคุณ/ข้อบ่งใช้ เพื่อ
- บำบัดรักษาโรคสะเก็ดเงินในระยะรุนแรง
- บำบัดรักษาความผิดปกติของกระบวนการผลัดเซลล์ผิวหนัง (Keratinization)

อาซิเทรตินมีกลไกการออกฤทธิ์อย่างไร
กลไกการออกฤทธิ์ของยาอาซิเทรตินคือ ตัวยาจะออกฤทธิ์ยับยั้งการแบ่งเซลล์ของผิวหนังในชั้นอิพิทีเรียล (Epithelium, เยื่อบุผิวหนัง)ที่เร็วเกินไป จึงส่งผลให้การขยายตัวของรอยโรคชะลอตัวลง จึงเกิดฤทธิ์ในการรักษาตามสรรพคุณ
เภสัชวิทยา Pharmacology